

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 OPĆINSKO VIJEĆE

KLASA: 024-04/22-01/37

URBROJ: 2186-11-22-1

Vinica, 13. lipnja 2022.

 Na temelju članka 35. i 391. Zakona o vlasništvu i drugim stvarnim pravima („Narodne novine“ broj 81/15), članka 30. Statuta Općine Vinica („Službeni vjesnik Varaždinske županije“ broj 30/20. i 09/21, te članka 30. Odluke o uvjetima, načinu i postupku gospodarenja nekretninama u vlasništvu Općine Vinica („Službeni vjesnik Varaždinske županije“ broj 7/10), Općinsko vijeće Općine Vinica na sjednici održanoj dana 13. lipnja 2022. godine donijelo je

**ODLUKU**

**o kupnji nekretnina**

Članak 1.

 Ovom se Odlukom utvrđuju način i uvjeti kupnje nekretnine čkbr. 168 i čkbr. 165/2, upisane u zk.ul. 3577 k.o. Vinica, na adresi Vinica, Opečka ulica.

 Čkbr. 168, k.o. Vinica je površine 4615,00 m2, dok je čkbr. 165/2 k.o. Vinica površine 2784,00 m2.

 Općina Vinica će kupiti navedene nekretnine u svrhu uređenja stambene zone, te pristupa zgradi Doma zdravlja.

Članak 2.

 Navedene nekretnine su u vlasništvu Zvonimira Crnko, Kolodvorska 6, Ivanec.

 Tržišna vrijednost nekretnine čkbr. 168 k.o. Vinica iznosi 218.000,00 kuna.

 Tržišna vrijednost nekretnine čkbr. 165/2 k.o. Vinica iznosi 132.000,00 kuna

 Ukupna tržišna vrijednost za obje nekretnine iznosi 350.000,00 kuna.

Članak 3.

 Na temelju ove Odluke, ovlašćuje se načelnik Općine Vinica, da sklopi u ime Općine Vinica kao kupca, ugovor o kupoprodaji nekretnina iz članka 1. ove Odluke.

 Sredstva za kupnju nekretnine osigurana su u Proračuna Općine Vinica za 2022. godinu na razdjelu 003 Komunalne stambene djelatnosti uređenja prostora, Program 1002 Kapitalna ulaganja, Aktivnost A100201 Nabava kapitalne imovine, Konto 421493 ostali građevinski objekti-komunalno uređenje stambene zone.

Članak 4.

 Sastavni dio ove Odluke je Elaborat procjene tržišne vrijednosti nekretnine, poslovni broj: 102/2022, od datuma 28. travnja 2022. godine izrađen od stalne sudske vještakinje graditeljske struke i za procjenu nekretnina mr.sc. Martine Cesar- Kelemen.

Članak 5.

 Odluka stupa na snagu danom objave u „Službenom vjesniku Varaždinske županije“.

  PREDSJEDNIK

 Općinskog vijeća Općine Vinica

 Predrag Štromar